“ทรัมป์” เก้าอี้สั่น ลุ้นถูก “Impeachment” - FINNOMENA
แม้ “โดนัลด์ ทรัมป์” จะสถาปนาอำนาจตนเองในทำเนียบขาวได้สำเร็จ และผ่านพิธีสาบานตนเป็นประธานาธิบดีสหรัฐอเมริกาคนที่ 45 ในวันที่ 20 มกราคม 2560 ไปแล้ว แต่แคมเปญ America First ที่สวยหรู แต่ดูเหมือนจะกลายเป็นการสร้างปัญหาขึ้นมาแทน
1 มิ.ย. 2560

แม้ “โดนัลด์ ทรัมป์” จะสถาปนาอำนาจตนเองในทำเนียบขาวได้สำเร็จ และผ่านพิธีสาบานตนเป็นประธานาธิบดีสหรัฐอเมริกาคนที่ 45 ในวันที่ 20 มกราคม 2560 ไปแล้ว แต่แคมเปญ America First ที่สวยหรู แต่ดูเหมือนจะกลายเป็นการสร้างปัญหาขึ้นมาแทน
รวมถึงกรณีที่ถูกกล่าวหาว่าใช้อำนาจขัดขวางกระบวนการยุติธรรม กดดันให้ เจมส์ โคมีย์ อดีตผู้อำนวยการเอฟบีไอ ระงับการสอบสวน ไมเคิล ฟลินน์ อดีตที่ปรึกษาความมั่นคง กรณีเกี่ยวโยงกับรัสเซีย และ “ทรัมป์” ได้ปลด “โคมีย์” ออกจากตำแหน่งไดเรคเตอร์ของเอฟบีไอ
ทำให้เกิดกระแสเรียกร้องการ “ถอดถอน” หรือ Impeachment “ทรัมป์” ออกจากตำแหน่งประธานาธิบดี
สำหรับประธานาธิบดีสหรัฐฯ ที่เข้าสู่กระบวนการ Impeachment มีแค่ 2 คน คือ แอนดรูว์ จอห์นสัน ในปี 1868 และอดีตประธานาธิบดีบิล คลินตัน ในปี 1998
สำหรับ “จอห์นสัน” เข้าสู่กระบวนการถอดถอน จากการปลดรัฐมนตรีว่าการกระทรวงสงคราม Edwin M. Stanton ซึ่งถือเป็นการกระทำละเมิดกฎหมาย Tenure of Office Act ทำให้ประธานาธิบดี จอห์นสัน กลายเป็นประธานาธิบดีคนแรกในประวัติศาสตร์สหรัฐอเมริกาที่เข้าสู่กระบวนการถอดถอนออกจาก ตำแหน่ง
แต่เดชะบุญโชคยังเข้าข้าง เมื่อเสียงถอดถอนโดยวุฒิสภาน้อยกว่า 1 เสียง ไม่ครบองค์ 2 ใน 3 ก็ส่งผลให้ประธานาธิบดีจอห์นสันรอดพ้นจากการถูกถอดถอนมาได้
ส่วน “คลินตัน” เกือบถูกถอดถอนออกจากตำแหน่งเช่นกัน จากกรณีไปมีความสัมพันธ์ทางเพศที่ไม่เหมาะสมกับนักศึกษาฝึกงานทำเนียบขาวถึง 9 ครั้ง แต่ยังได้สมาชิกวุฒิสภาซึ่งฝ่ายเดโมแครตคุมเสียงข้างมาก โหวตให้ “คลินตัน” ทำหน้าที่ประธานาธิบดีต่อไป
แต่ยังมีอีกคนหนึ่งคือ ประธานาธิบดีริชาร์ด นิกสัน ก็เข้าสู่กระบวนการ Impeachment แต่ลาออกจากตำแหน่งก่อนที่จะถูกถอดถอนจากคดีวอเตอร์เกต อันอื้อฉาว
หากเทียบกรณีทรัมป์ ปลด “โคมีย์” กับ “จอห์นสัน” ปลด “Edwin M. Stanton” ก็น่าลุ้นว่า “ทรัมป์” จะโดนถอดถอนจากตำแหน่งประธานาธิบดีสหรัฐฯ หรือไม่
ที่มา : http://www.prachachat.net/news_detail.php?newsid=1495198502
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: